Некаторыя гаспадаркі загадзя паклапаціліся пра падрыхтоўку насення шматгадовых траў да сяўбы. Так, наперадзе раённай зводкі КУСГП “Ульскі”. Спецыялісты раённай інспекцыі па насенняводстве адзначылі адказную і сумленную работу галоўнага агранома гаспадаркі Сяргея Баранава, пад кіраўніцтвам якога з году ў год своечасова праводзіцца ачыстка насення. Вось і сёлета ў “Ульскім” яго падрыхтавалі першымі – хоць сёння выязджай у поле. Ачышчана і праверана ўсё насенне шматгадовых траў у ААТ “Прыазёрны мір”, заканчваюць гэту работу ў ААТ “АграБаравінка”. А вось у “Ляжнях” і Сіроцінскім” яшчэ толькі думаюць на днях прыступаць да ачысткі .